CELEX: 62008CN0582
Language: el
Date: 2008-12-29 00:00:00
Title: Υπόθεση C-582/08: Προσφυγή της Επιτροπής των Ευρωπαϊκών Κοινοτήτων κατά του Ηνωμένου Βασιλείου της Μεγάλης Βρετανίας και της Βόρειας Ιρλανδίας που ασκήθηκε στις 29 Δεκεμβρίου 2008

21.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/23
            
         Προσφυγή της Επιτροπής των Ευρωπαϊκών Κοινοτήτων κατά του Ηνωμένου Βασιλείου της Μεγάλης Βρετανίας και της Βόρειας Ιρλανδίας που ασκήθηκε στις 29 Δεκεμβρίου 2008
   (Υπόθεση C-582/08)
   (2009/C 69/41)
   Γλώσσα διαδικασίας: η αγγλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: R. Lyal και M. Afonso)
   
      Καθού: Ηνωμένο Βασίλειο της Μεγάλης Βρετανίας και της Βόρειας Ιρλανδίας
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι το Ηνωμένο Βασίλειο, αρνούμενο την επιστροφή του φόρου επί των εισροών για ορισμένες πράξεις που πραγματοποίησαν υποκείμενοι στον φόρο μη εγκατεστημένοι στο έδαφος της Ευρωπαϊκής Κοινότητας, παρέβη τις υποχρεώσεις που υπέχει από τα άρθρα 169, 170 και 171 της οδηγίας 2006/112/EΚ (1) του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, και από το άρθρο 2, παράγραφος 1, της δέκατης τρίτης οδηγίας 86/560/ΕΟΚ (2) του Συμβουλίου, της 17ης Νοεμβρίου 1986, για την εναρμόνιση των νομοθεσιών των κρατών μελών των σχετικών με τους φόρους κύκλου εργασιών — τρόπος επιστροφής του φόρου προστιθέμενης αξίας στους υποκείμενους στον φόρο που δεν είναι εγκατεστημένοι σε έδαφος της Κοινότητας·
            
         
               —
            
            
               να καταδικάσει Ηνωμένο Βασίλειο της Μεγάλης Βρετανίας και της Βόρειας Ιρλανδίας στα δικαστικά έξοδα.
            
         Λόγοι και κύρια επιχειρήματα
   Η Επιτροπή υποστηρίζει ότι το άρθρο 2, παράγραφος 1, της δέκατης τρίτης οδηγίας ΦΠΑ δεν μπορεί να ερμηνευθεί υπό την έννοια ότι αποκλείει την επιστροφή του ΦΠΑ που βαρύνει τα αγαθά και τις υπηρεσίες που χρησιμοποιήθηκαν για τις ασφαλιστικές και χρηματοπιστωτικές εργασίες του άρθρου 17, παράγραφος 3, στοιχείο γ', της έκτης οδηγίας ΦΠΑ (3). Κατά συνέπεια, η Επιτροπή φρονεί ότι η νομοθεσία του Ηνωμένου Βασιλείου αντίκειται στο κοινοτικό δίκαιο καθόσον δεν αναγνωρίζει το δικαίωμα επιστροφής του εν λόγω ΦΠΑ στους υποκειμένους στον φόρο που δεν είναι εγκατεστημένοι στο έδαφος της Ευρωπαϊκής Κοινότητας.
   
      (1)  ΕΕ L 347, σ. 1.
   
      (2)  ΕΕ L 326, σ. 40.
   
      (3)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, ΕΕ ειδ. έκδ. 09/001, σ. 49.